30.12.2022
SL
Uradni list Evropske unije
C 498/19
17. poziva k uvedbi novega standarda Euro za avtomobile, kombinirana vozila, tovornjake in avtobuse (Euro 7/VII), da bi zmanjšali emisije strupenih onesnaževal (tj. dušikovega monoksida, amoniaka, ogljikovega monoksida in delcev PM10 ter PM2,5).
Tako bi vsako leto preprečili več deset tisoč prezgodnjih smrti; globoko obžaluje odločitev Evropske komisije, da v svojem delovnem programu za leto 2022 ponovno odloži predloge za Euro 7/VII, kar vzbuja dvome o njenih ambicijah za ničelno onesnaževanje in njeni zavezanosti evropskemu zelenemu dogovoru, industriji pa otežuje načrtovanje tehničnih sprememb;
Dostopna mobilnost za vse 18. poziva k sistemu javnega prevoza, ki bo zasnovan vključujoče in zato dostopen vsem državljanom, pri čemer je treba upoštevati zlasti invalide; poudarja koristi vključevanja uporabnikov že v zgodnje faze načrtovanja infrastrukture in prometnih storitev; potrjuje, kako pomembna je dostopnost, opisana v strategiji o pravicah invalidov za obdobje 2021– 2030 in evropskem aktu o dostopnosti; opozarja na pomembnost projektov, kot je nagrada za dostopno mesto;
19.
poziva k celovitejšemu pristopu za dostopnost med celotnim potovanjem;
20. poudarja, da je obravnavanje revščine na področju mobilnosti ključnega pomena za socialno, ekonomsko in teritorialno kohezijo; zato poziva k multimodalnemu in celostnemu pristopu, da bi preprečili izključenost na področju mobilnosti in zagotovili enak dostop do mestnih središč; v zvezi s tem pozdravlja zavezo Komisije v novem okviru za mobilnost v mestih, da bo odpravila neenakosti pri dostopu do javnega prometnega omrežja, vključno z izboljšanjem dostopa do železniških postaj; poziva tudi, naj se manjšim mestom, primestnim območjem ter odvisnim podeželskim in gorskim območjem, zlasti v manj razvitih regijah, ponudi dodatna podpora, da bi jim zagotovili povezljivost, njihovim prebivalcem pa enak dostop do trajnostnega prehoda na področju mobilnosti;
Okrepitev javnega prevoza kot temelja mobilnosti v mestih 21. pozdravlja namero Komisije, da bo „sodelovala z nacionalnimi in lokalnimi upravami ter vsemi deležniki za zagotovitev, da [javni prevoz] ostane temelj mobilnosti v mestih“; poudarja, da je treba v ta namen uskladiti vsa razpoložljiva orodja in vire, vključno s pomembno vlogo obveznosti javnih služb pri zagotavljanju povezljivosti z mestnimi središči;
22. poudarja, da je treba nujno povečati splošno zmogljivost javnega prevoza, tako z vidika geografske pokritosti kot večje pogostosti, da bi upoštevali pričakovano naraščanje števila potnikov; opozarja na kronično premajhne naložbe v zadnjih desetletjih in na naložbeno vrzel, s katero se soočajo javni prevozniki, kot je poudarilo Evropsko računsko sodišče;
23. poudarja, da morajo javni prevoz dopolnjevati alternativne možnosti in multimodalni koncepti; v zvezi s tem poziva, naj se pripravijo prožne rešitve za začetni in zadnji del poti na podlagi povpraševanja; prav tako poudarja, da je treba v ta namen spodbujati aktivno mobilnost, zlasti kolesarjenje;
24. opozarja, da je treba zagotoviti in razširiti trajnostno infrastrukturo javnega prevoza, vključno z ustreznimi polnilnimi sistemi za električne avtobuse, ki omogočajo medmestni prevoz v neugodnih podnebnih in terenskih razmerah ter povečujejo komercialno hitrost;
25. poziva, naj se multimodalna vozlišča okrepijo, da bodo omogočala nemoteno prehajanje med različnimi načini prevoza, med drugim z boljšo dostopnostjo aktivne mobilnosti in ureditvijo varnih parkirnih mest za kolesa, tako da bo prestopanje oseb in pretovarjanje blaga hitrejše in učinkovitejše;
26. poudarja, kako pomembne so primestne povezave, vključno s čezmejnimi, saj se dnevne migracije ne končajo na mestnih mejah, ampak jih je treba omogočiti tudi na podeželskih območjih in v obmejnih regijah preko državnih meja, zato je treba urediti parkirišča „parkiraj in se pelji“ na vhodih in izhodih iz mestnih središč, ki so povezana s prometnim omrežjem;
27. opozarja, da so potrebni ukrepi, s katerimi bi spodbudili uvajanje storitev javnega prevoza na zahtevo, zlasti na odročnih in najbolj oddaljenih podeželskih območjih, in poziva Komisijo, naj zagotovi podporo za preskušanje takih rešitev ter predlaga sistem financiranja in subvencij za tovrstne storitve;